Listhaug hjalp Rema 1000 med å tolke Ernas regjeringsplattform
Med i møtet er ifølge VGs opplysninger også Remas rivaler i Norgesgruppen og Ica. First House har vært sentrale i Remas kamp for å stoppe en innkjøpsavtale mellom de to sistnevnte. Samtidig har den nybakte landbruksministeren konsekvent nektet å opplyse hvem hun var lobby- og PR-rådgiver for i First House, til tross for press fra Stortinget, presse og eksperter. Fredag bekrefter åtte selskaper innen matvareindustrien overfor VG at de er kunder hos First House. Rema bekrefter som første matvarekonsern at de også har jobbet med Listhaug. - Oppdraget hun gjorde for oss, bestod av en kort, muntlig vurdering over telefonen vedrørende teksten i regjeringsplattformen som omhandlet søndagsåpne butikker, sier kommunikasjonssjef i Rema, Mette Fossum Beyer, til DN.no.- Normalt kommenterer vi ikke kundeforhold. Men jeg kan bekrefte det Rema 1000 selv opplyser vedrørende Sylvi Lysthaug, sier Høiby. Etter valget, sonderingene og regjeringsforhandlingene hjalp Listhaug matvaregiganten med å tolke dette punktet i regjeringsplattformen: «Tillate butikker å holde åpent på søndager. Regjeringen vil sammen med partene i arbeidslivet vurdere hvordan de butikkansatte kan bli omfattet av et godt lovverk når det gjelder arbeidstid og medbestemmelse».Samtalen mellom Listhaug og Rema skal ha funnet sted som en telefonkonferanse kort tid etter at Høyre og Fremskrittspartiets regjeringsplattform ble lagt frem på Sundvolden. Samtalen foregikk altså etter stortingsvalget, sonderingene og regjeringsforhandlingene var vel overstått. Det skal ha vært første gang den nåværende statsråden jobbet med Rema. Samtidig var Listhaug medlem av Fremskrittspartiets sentralstyre, men i permisjon. Sundvolden-erklæringen ble lagt frem 8. oktober. To dager senere skrev Dagbladet at Sylvi Listhaug ville trekke seg fra sentralstyret, på grunn av jobben som seniorrådgiver i First House. - Da det ble aktuelt for partiet å vurdere deltakelse i regjeringsforhandlinger, søkte jeg - og fikk selvsagt innvilget - permisjon fra mitt verv som sentralstyremedlem i Frp. Dette ble gjort for å forhindre enhver spekulasjon om min rolle, sa hun da. Bakgrunn:Solberg får ikke se hemmelige kundelisterVG har stilt statsråden en rekke spørsmål i forbindelse med denne saken. Hun opplyser gjennom kommunikasjonsavdelingen i Landbruksdepartementet av hun ikke ønsker å kommentere kundelisten - selv når tidligere kunder selv velger å bryte hemmeligholdet. Mandag møter hun altså både Rema 1000, med toppsjef Ole Robert Reian i spissen, og rivalene i NorgesGruppen og Ica til et møte i landbruksdepartementet. First House har vært sentrale i Remas forsøk på å stoppe den mye omtalte innkjøpsavtalen mellom de to andre. - Avtalen er ekstremt viktig for Ica Norge. Vi sliter, og vi har gått og ventet på dette i ett år nå. Det er en stor belastning. Avtalen kan redde Ica Norge, sier informasjonsdirektør Bjørn Friis til VG. - Vi vet at Rema jobber knallhardt med å velte avtalen og at First House har vært inne i det arbeidet, men stoler på at denne prosessen foregår riktig nå.VG møtte tirsdag Sylvi Listhaug på gården i hjembygda Ørskog. Der ble hun spurt om spekulasjonene rundt Rema og toppsjef Ole Robert Reitan. - Hvorfor var du på fornavn med Rema-sjef Ole Robert Reitan i Debatten på NRK før helgen? - Det bare datt ut av meg fordi jeg hadde sett ham mye på TV gjennom tiden. Jeg har aldri møtt ham tidligere før jeg møtte ham på bakrommet i NRK, sa statsråden. - Du har aldri hatt ham og Reitangruppen/Rema som kunde? - Det vil jeg ikke kommentere. Men jeg har aldri møtt ham eller hilst på ham før, bortsett fra altså på bakrommet på torsdag. Reitan skal ikke selv ha vært del av telefonkonferansen med Listhaug. Den eneste utenfor First House som er kjent med kundelisten til statsråd Sylvi Listhaug (Frp), er topp-byråkrat Leif Forsell. Departementsråden har fått tilgang på listen.Leder av kontroll- og konstitusjonskomiteen på Stortinget, Martin Kolberg (Ap), tok tirsdag til orde for en lovendring som vil tvinge neste lobby-statsråd til å informere Stortinget. Han er frustrert over situasjonen, der Stortinget nå ikke kan kreve å få vite hvem landbruksministeren har vært involvert med. - Vi kan be om informasjonen nå og hun kan gi den til oss frivillig, eller First House kan det, men vi kan ikke be om det med loven i hånd, sier han. - Listhaug rammes jo av dette nå, fordi det ikke er åpenhet i saken. Det skaper mistanke om usunne nettverk og skittent spill - uten at det på noe vis behøver å være sant, sier han. Syv av regjeringens statssekretærer har for øvrig også bakgrunn fra PR-bransjen.
Bare dager før hun ble landbruksminister satt Sylvi Listhaug på telefonen med Rema 1000 og forklarte hva regjeringsplattformen betydde i praksis. Mandag møter hun dem som statsråd.